**УТВЪРЖДАВАМ**

**РЕКТОР НА ТУ-Варна:**

**/проф. дн инж. Росен Василев/**

**УКАЗАНИЯ**

**ЗА ПОДГОТОВКА НА ПРЕДЛОЖЕНИЯ ЗА УНИВЕРСИТЕТСКИ ИНФРАСТРУКТУРНИ ПРОЕКТИ, ФИНАНСИРАНИ**

**ОТ СУБСИДИЯТА ЗА ПРИСЪЩА НАУЧНОИЗСЛЕДОВАТЕЛСКА ДЕЙНОСТ НА ТУ-ВАРНА - 2018Г.**

1. Конкурсът е насочен към финансиране на проекти за създаване на инфраструктура, осигуряваща благоприятни условия и възможности в организационен план, чрез електронизиране на конкурсните процедури в университетски мащаб, за провеждане на ефективна, многопланова научноизследователска дейност. Проектите са в следните направления:
	1. Създаване на електронна платформа за подаване, оценяване, класиране и отчитане на проектите за научни изследвания и интегрирането им в НАЦИД;
	2. Създаване на комуникационна среда за научен обмен и подобряване на инфраструктурата за популяризиране на научните резултати на университета.

Срокът за изпълнение на проектите е едногодишен. Участниците в кандидатстващите колективи могат да бъдат от различни катедри и факултети. Максималният размер на субсидията е 16 000 лв. Стимулират се колективите декларирали възможност за привличане на допълнителни средства от други източници.

1. Изисквания към проекта:
	1. Обосновка на актуалността на предложението за усъвършенстване на организацията и повишаване ефективността на научноизследователската дейност в университета;
	2. Обосновка на необходимостта от закупуването на специализирана апаратура и софтуер;
	3. Средносрочен план за очаквана натовареност на апаратурата и реална оценка на възможностите за провеждане на научна и учебна дейност;
	4. Справка за наличната материална база;
	5. Участие на млади учени в проекта;
	6. Оценка на риска на инвестициите;
	7. Декларация на ръководителя на колектива относно възможността за привличане на допълнителни средства.
2. Средствата от субсидията могат да се изразходват за:
	1. Закупуване на материални активи, доставка или изработване на специализиран софтуер – не по-малко от 80% от субсидията;
	2. Офис обзавеждане – до 10% от субсидията;
	3. Консумативи и материали за използване на оборудването – 10% от субсидията.
3. Предложенията за проекти трябва да се разработени според публикуваните на web-сайта на университета указания и бланки, изпратени на електронен адрес nis@tu-varna.bg и предадени в хартиен вариант в НИС до 30.05.2018г.
4. Централната конкурсна комисия (ЦКК) определя по двама рецензенти за всеки проект.
5. Рецензираните проекти се класират от ЦКК и се утвърждават със заповед на Ректора на университета.
6. Договорите за изпълнение на проектите влизат в сила след приемане от ЦКК на подробна техническа спецификация.

Зам. Ректор ННППД:

/доц. д-р инж. Р. Димова/